**ПРОЕКТ**

**ОТЧЕТ**

**ЗА ИЗПЪЛНЕНИЕ НА ПРОГРАМАТА ЗА РАЗВИТИЕ НА ДЕТСКО – ЮНОШЕСКИЯ, УЧИЛИЩНИЯ И МАСОВ СПОРТ В ОБЩИНА ДЖЕБЕЛ ЗА 2019 г.**

Спортния календар и Програмата за развитие на детско – юношеския, училищния и масов спорт в община Джебел за 2019 г. създадоха възможности за реализиране на редица задачи, като създаване на организационни, финансови и кадрови предпоставки за развитието на спорта в община Джебел. Беше дадена възможност през изтеклия период за осъществяване на тренировъчна, състезателна и организационно - административна дейност.

Най важния момент сред подрастващите бе да се създаде мотивация за системни спортни занимания. Работи се за внедряване на физическото възпитание и спорт във всички слоеве на обществото. На всички желаещи да спортуват през изминалата година се осигуряваше достъп до наличната материална база.

В чест на празника на града отново бяха организирани различни спортни мероприятия с различни възрастови групи, започвайки от най- малките и стигайки до ветераните в спорта по различни дисциплини. Всички отличили се получиха награди. За най – малките, от особен интерес, бяха колоездачните прояви, където активни участници бяха учениците от СУ „Христо Ботев” гр. Джебел.

На този етап спортното игрище в двора на СУ „Христо Ботев” се използва пълноценно от всички желаещи да спортуват. Тази година игрището беше от ремонтирано.

Приоритет за общината си остава приобщаването на по – широки слоеве от населението и особено на децата и младите хора към активен, здравословен начин на живот. Личи стремеж към организиране на повече спортни прояви с участието на по–широк кръг от желаещи да се занимават със спорт в свободното си време.

За всички ученици също се създават възможности за свободен и равен достъп до спорт.

Необходимо е да продължи търсенето на начини, както за подобряване и обогатяване на материалната база, така и за опазване на съществуващата вече такава, което също е от значение за развитието на спорта в общината ни. Градския стадион предлага възможности за спортуване в повече спортни дисциплини и може да се използва от различни възрастови групи. Трябва да продължи търсенето за участие в проекти, които да спомогнат за подобряване на условията за развитие на спорта с цел разнообразяване на спортните мероприятия, които ще бъдат организирани.

Всяка година на всички училища и детски градини по ПМС 129 се осигуряват средства за развитието на физкултурата и спорта. И тази година те получиха средства за реализиране на различни спортни мероприятия.На дете от детска градина се отпуснати по 2 лева, а на ученик 3 лева, общата сума за всички учебни и детски заведения е 2117 лева. Желанието на учениците да спортуват, особено добре се вижда от участието им в провежданите ежегодни, ученически игри. Под ръководството на директора на ЦПЛР-ОДК, всяка година се организира и провежда общинския кръг на тези състезания и правилната организация е именно негова заслуга.

В много от спортовете било индивидуални или колективни участниците бележат успехи и продължават на областен и зонален кръг.

През 2019 г. положението е следното: на проведените през месеците февруари и март общински ученически състезания по шахмат, тенис на маса, баскетбол, волейбол и футбол, в отделните възрастови групи при момичетата, момчетата, девойките и юношите за областен кръг се класираха отборите, както следва:

СУ”Христо Ботев” – Джебел по волейбол, тенис на маса, шахмат и баскетбол във възрастовите групи 5-7 клас, 8-10 клас и 11-12 клас, на ПГ“Руска Пеева“- Джебел по футбол при юношите 11-12 клас и ОУ“Христо Смирненски с. Рогозче - по шахмат при учениците от 5-7 клас.

Участието на всички тези отбори на областен кръг съвсем не е безуспешно и смело може да се посочи, че те в много отношение се представят като достойни съперници на отборите от другите общини в областта, а често и да спечелят и областния приз в отделна дисциплина и възрастова група.

Изключително интересни и изпълнени със спортен хъс и емоции са спортните прояви, посветени на празника на Джебел „ 19 май”. С всяка измината година се увеличават, както броя на участниците, така и броя на спортните прояви и дисциплини. И това вече е предпоставка за по-висока масовост и надпревара между съперниците. През 2019 г. общински състезания се проведоха по футбол на малки врати, тенис на корт, тенис на маса, спортен бридж, майсторско управление на велосипед, шахмат и др., като участниците, заели първите три места бяха наградени на официална церемония в празничния ден.

Похвално е да се отбележи развитието на детско-юношеския футбол в общината. Още от началото на 2019 г. под ръководството на нови треньори се проведе активна спортно-тренировъчна и състезателна дейност на децата и юношите, които не пропуснаха участието си в нито една футболна среща от спортния календар на ОС на БФС - Кърджали в различните общини и градове на област Кърджали, като тук трябва да се спомене и голямата заслуга на президента на ФК „Джебел - 1928“ - г-н Метин Халил.